**Stævnekontrakt for værtsforeninger under Komitéen for Rytmisk Gymnastik**

Stævnekontrakten består af:

* Kontaktformular
* Generelle retningslinjer – GymDanmark
* Disciplinspecifikke retningslinjer
* Covid-19 tillæg (gældende for konkurrencer afviklet under danske pandemi restriktioner)
* Regnskabsskabelonen (<https://gymdanmark.dk/vaertsforening-rytmisk-gymnastik/>)

**KONTAKTFORMULAR**

Værtforening:

Bekræfter hermed værtskabet for:

Disciplin:
Stævnets navn:
Dato:
Hallens navn:
Hallens adresse:
Hallens tlf: ­­­­

Hallen er til rådighed fra dato: kl. til dato: kl.:

Cafeteria i hallen Ja Nej Kiosk i hallen Ja Nej

Foreningens Stævneansvarlige: Tlf.: Mail:
Halansvarlig: Tlf.: Mail:
Økonomiansvarlig: Tlf.: Mail:
Kontaktperson fra Komitéen: Tlf.: Mail:

Underskrift:

Dato: Stævneansvarlig: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dato: Udvalgsansvarlig:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Denne stævnekontrakt bedes returneret til indsæt rg kontaktperson/mail skal i underskrevet stand mailes som PDF til RG kontaktperson senest 14 dage efter modtagelse af denne.

**GENERELLE RETNINGSLINJER – GYMDANMARK**

1. GymDanmark er arrangør af stævnerne/konkurrencerne (herefter benævnt stævner) og skal have eksponering på konkurrenceareal og ved indgangen til Idrætshallen. Øvrige sponsorer på gulvet skal aftales med GymDanmark.
2. Alle informationer omkring stævner skal ligge på GymDanmarks hjemmeside med GymDanmark logo (<https://gymdanmark.dk/download-skabeloner-og-bilag-til-loen-koersel-mm/>).
3. Ved alle stævner skal der bruges de udarbejdede skabeloner til omslaget af dagsprogrammet. Skabelonen er disciplinspecifik og kan findes på gymtranet.dk eller ved at kontakte kontaktperson fra Udvalget. Annoncer relateret til selve konkurrencen eller stævnet må gerne få annonceplads i programmet, men klubsponsorer skal betale for annonceplads.
4. GymDanmark ejer alle rettigheder i forhold til TV, livestreaming og nyhedsdækning, hvorfor dette kun må foretages efter skriftlig aftale med GymDanmark. Uddybning nedenfor:

**Livestream af Senior DM’er, NM, World Cup, EM og VM**
Ovenstående kan kun streames i samarbejde med GymDanmark (kommunikationsafdeling) og vises på GymDanmarks kanaler. Såfremt GymDanmark (kommunikationsafdeling) ikke streamer har Aktivitetsudvalget mulighed for at streame, eller overdrage streamingen til værtsforeningen.

Ønskes der streaming af øvrige konkurrencer og stævner, skal dette aftales med Aktivitetsudvalget.

I begge ovenstående tilfælde, hvor rettighederne overdrages til værtsforeningen, ligger udgiften hos værtsforeningen og er ikke en del af stævnebudgettet.
5. GymDanmark er ansvarlig for medaljer, pokaler og diplomer.
6. Al presse/fotograf/video akkreditering skal gå gennem den kommunikationsansvarlige på Forbundskontoret, media@gymdanmark.dk. Presse som befinder sig på konkurrencearealet skal bære synlig pressevest udleveret af GymDanmark. Ved pressefolk, som ankommer i døren, skal der henvises til kontaktperson i udvalget.
7. Der skal være førstehjælp (isposer, forbinding og plastre mm.) tilgængelig på stedet. Dette er værtsforeningens ansvar, der ligeledes afholder udgift. Evt. yderligere regler omkring førstehjælp findes i de disciplinspecifikke retningslinjer.
8. GymDanmark har alle rettigheder til standpladser i forbindelse med stævner og ved ønske om stand skal den godkendes af aktivitetsudvalget.

**DISCIPLINSPECIFIKKEN RETNINGSLINJER**

**Fordeling mellem værtsforening og Komitéen for Rytmisk Gymnastik**

Stævnet arrangeres af GymDanmark i samarbejde med en værtsforening. I praksis repræsenteres GymDanmark af Komitéen for Rytmisk Gymnastik i forhold til dette stævne.

Værtsforeningen har det fulde ansvar for den praktiske gennemførelse af stævnet, herunder tilvejebringelse af de fornødne facilitetsmæssige rammer og opfyldning af funktionsopgaver, således som det er beskrevet i det følgende.

GymDanmark/RG har ansvaret for den tekniske konkurrenceafvikling.

Til denne kontrakt hører:

* Budget-og regnskabsskabelon, som fremsendes med beløbsforslag til stævneregnskab.
* Drejebog til afholdelse af stævner
* Master til udarbejdelse af stævneprogram inkl. officielle GymDanmark sponsorer for indeværende år.

Alle ovennævnte bilag hentes på følgende hjemmeside: <https://gymdanmark.dk/vaertsforening-rytmisk-gymnastik/>

**Musik, speaker og resultatformidling**Musik:
Værtsforeningen har ansvaret for, at musikanlæg både i konkurrencehal og opvarmningshal fungerer og er med adgang til Jack-stik, samt en musikansvarlig med kendskab til anlæg og konkurrencens forløb.

Musikken skal være uploadet i Tariff eller sendt af holdene inden 5 dage før konkurrencen/stævnet. Det gør det muligt at lave playliste i musikprogram. Ansvaret ligger hos værtsforeningen. Uploadede filer skal slettes senest 3 uger efter konkurrencen.
Værtsforeningen får sendt link med brugernavn og Password til download af musik i Tariff senest 7 dage før konkurrencen

Speaker:
Værtsforeningen sørger for speaker til stævnet i samarbejde med RG kontaktperson.

Resultatformidling:
*Internet adgang i konkurrencehallen er et krav for afvikling af konkurrencen.*

Til resultatformidlingen bruges det webbaserede resultatsystem. Det er et krav at benytte dette system, og værtsforeningen kan anvendes en projektor med lærred i en passende til hallen størrelse. Computere/tablets til brug leveres af URG.

**Stævneprogram**
Værtsforeningen skal udfærdige program efter fremsendt lodtrækning fra RG. Oplæg til program skal sendes til RG for godkendelse, inden programmet sendes til tryk. Værtsforeningen skal anvende den til enhver tid godkendte programskabelon. Program og informationsbrev mailes til deltagende foreninger eller tilgængeligt link oplyses ift. hvor program og informationsbrev kan ses, senest 2 uger før stævnet. Programmet skal også sendes til kontaktperson for RG og Sportskoordinatorerne (sport@gymdanmark.dk) hos GymDanmark

Der skal være et trykt stævneprogram – undtaget er rent virtuelle konkurrencer. Dette er værtsforenings ansvar.

GymDanmark sponsorer skal nævnes i programmet (anvend master under værtsforeninger, der er opdateret med sæsonens GymDanmark sponsorer), og se regler for sponsorer under Generelle retningslinjer pkt. 3 (side 2).

**Lån af tæpper**

Der skal være et anerkendt tæppe i prøvehallen samt konkurrencehallen. Transport i forbindelse af lån af tæppe(r) dækkes af RG på indsendt regning til max 5000,-.
Udlånede forening dækkes med 2500,- pr tæppe af værtsforenings indtjening.
Der er værtsforeningens ansvar at stå for det praktiske omkring tæppelån.

**Indmarch/stævneåbning** **og medaljer**
Værtforeningen udfærdiger ind/udmarch plan og fremsender til deltagende foreninger, samt sørger for en person til at åbne stævnet.

RG sørger for bestilling af medaljer og meddeler værtsforening, hvornår de vil blive modtaget.

**Information til deltagende hold**
Værtsforeningen skal udarbejde information, der sendes til kontaktpersoner for de deltagende hold, til Sportskoordinatorerne (sport@gymdanmark.dk) og kontaktperson RG senest 2 uger før konkurrencen/stævnet.

Der skal i samme mail informeres om;

* Hallens adresse
* Hallens åbningstid
* Entrépriser
* Prøvetræningstider
* Ind/udmarchplan
* Programmet for konkurrencen

**Forplejning og overnatning**
Deltagere:
Ved 1-dagsstævner har deltagerne ikke krav på overnatning, undtagelse er ved mesterskaber der starter tidlig efterfølgende dag kl. 10.00 eller tidligere.
Ved 2-dagsstævnerskal værtsforeningen til rimelige priser sørge for overnatningsmuligheder i klasseværelser el.lign. tæt på hallen samt tilbyde forplejning.

Bestilling og betaling af forplejning og evt. overnatning skal foregå direkte til den værtsforening og indgår ikke i udvalgets stævneregnskab.

Forplejning dommer under stævnet:
Værtsforeningen har det praktiske ansvar for forplejning af dommere, speaker og konkurrenceansvarlig: morgenmad, frokost – min 150 kr. pr. person.

NB: Dommer skal have mad i forhold til stævnets længde (morgenmad, frokost, og eftermiddag kvik op)

Afregningskonto til GymDanmark.: Reg.nr. 4180 konto 3119 119 022 HUSK at oplyse navn på arrangementet og disciplin ved indbetaling

**Budget/regnskab**Stævnekontrakt og regnskabsforslag godkendes senest 8 uger før stævnet af RG og danner herefter det formelle grundlag for afholdelse af stævnet.

Værtsforeningen har ansvaret for at det aftalte budget overholdes.

Regnskabet skal udarbejdes efter samme principper som regnskabsforslag og der kan ikke tilføjes udgiftstyper i regnskabet, som ikke er indarbejdet i regnskabsforslag, såfremt dette ikke er aftalt og godkendt på forhånd af RG

Værtsforeningen skal senest 4 uger efter stævnets afholdelse fremsende endeligt regnskab for stævnet til URG kontaktperson. Ved godkendelse af endeligt stævneregnskab, afregnes overfor GymDanmark.

Udgifter:
Udgifter som ikke indgår i stævneregnskabet og alene betales af værtsforeningen, hvis værtsforeningen ønsker disse:

* Gaver til dommer
* Gaver og beklædning til hjælpere.
* Gave til speaker
* Forplejning af frivillige
* Isposer og anden førstehjælp
* Indgangsarmbånd
* Merchandise, ex keyhangers ect.

Tilladte udgifter er indskrevet i regnskabsskabelonen. Fra 2021 dækkes max 5000,- til lån/leje af tæpper i forbindelse med GPR eller AGG konkurrence.

Indtægt/Billetsalg

Der er faste priser til alle konkurrencer/stævner.

Billetsalget skal starte, når hallen åbner.

Entrepriserne er for et 1 dagsstævne: voksne 75 kr., børn 6-12 år 40 kr.
Rabat pris for et 2 dagsstævne: voksne 120 kr., børn 6-12 år 60 kr.

Der må opkræves ikke entré for gymnaster, der skal på gulvet under et 2 dages stævne på dagen, hvor de ikke skal på gulvet.
En gymnast er en person, der er tilmeldt stævnet via GymDanmark og således fremgår af de officielle deltagerlister.

Overskud Grand Prix Rytme, Æstetisk Gymnastik og Rytmisk Sports Gymnastik:

Overskud på stævneregnskab går ubeskåret til værtsforening. Viser stævneregnskab at overskud er negativt, dækker Udvalget således at stævnet går i 0-balance for værtsforening.

OBS – for konkurrencer afviklet under danske pandemi restriktioner træder økonomi afsnit under COVID-19 tillæg i stedet for ovenstående afsnit.

**Ændringer til nærværende**

Hvis der er ændringer til konkurrencen/stævnet i forhold til denne stævnekontrakt skal dette meddeles kontaktperson RG og Sportskoordinatorer, GymDanmark senest 4 uger før stævnedatoen.

**COVID-19 TILLÆG
(gældende for konkurrencer afviklet under danske pandemi restriktioner)**

Følgende klausuler er ekstra-ordinært indskrevet grundet Covid-19 situationen i Danmark og myndighedernes begrænsninger som følge deraf.

Økonomi:
Afholdes konkurrencen uden restriktioner (dvs med publikum) gælder betingelser listet ovenfor i kontrakt.

Afholdes konkurrencen som 100% virtuel dækkes følgende:

* Alle deltagende hold afholder egne udgifter i forbindelse med aktivitet i egen hal. Der er ingen udgifter for en værtsforening, og URG dækker derfor ingen udgifter.
* Udvalget dækker alle udgifter i forbindelse med konkurrencen

Afholdes konkurrencen uden publikum dækkes følgende:

* Budget med forventede udgifter forhåndsgodkendes af udvalget
* Udvalget dækker alle de forhåndsgodkendte udgifter (inkl. forplejning i forbindelse med live stream)
* Udgifter til hånddesinfektionsmidler må medtages i budgettet
* Værtsforeningen får 100% af pay per view indtjening (50,- pr view)
* Værtsforeningen er garanteret dækning af negativt overskud

Ansvarsfordeling:

* Værtsforening og udvalg udarbejder sammen et oplæg til at afvikling af konkurrencen i overensstemmende med myndighedernes anbefaling
* Værtsforening skal være behjælpelig med at sikre at smittekæder minimeres (både gymnast og publikum)
* Værtsforening har ansvar for at sikre overholdelse af afstandskrav på dagen; dette ved hjælp af frivillige
* Værtsforening har ansvar for at der er hånddesinfektionsmidler til rådighed i alle haller
* Værtsforening skal sikre nødvendig rengøring og udluftning mellem hver kategori for at minimere mulighed for dannelse af nye smittekæder.
* Udvalget står for at arrange og afvikle live stream
* Værtsforening skal i samarbejde med udvalget finde placering til live streams udstyr i konkurrencehallen

**RG anbefaler, at værtsforeninger undersøger muligheden for at ansøge om Corona støtte via DIFs puljer, hvis konkurrencen afvikles uden publikum og entréindtjeningen derved er fjernet.**